عاشق حسین بٹالوی

ڈاکٹرعاشق حسین بٹالوی (پیدائش: 1903ء- وفات: 17 جولائی 1989ء) پاکستان کے نامور مورخ، افسانہ نگار اور تحریک پاکستان کے کارکن تھے۔

 حالات زندگی 
ڈاکٹرعاشق حسین بٹالوی 1903ء میں بٹالہ، ضلع گرداسپور، برطانوی ہندوستان میں پیدا ہوئے۔ڈاکٹر محمد منیر احمد سلیچ، وفیات ناموران پاکستان ، اردو سائنس بورڈ لاہور، 2006ء، ص 458عاشق حسین بٹالوی، بائیو ببلوگرافی ڈاٹ کام، پاکستان انھوں نے جامعہ لندن کے اسکول آف اورینٹل اینڈ افریقن اسٹڈیز سے پی ایچ ڈی کی ڈگری حاصل کی۔ ان کی تصانیف میں ہماری قومی جدوجہد، اقبال کے آخری دو سال، چند یادیں چند تاثرات، 'تاریخ اور افسانہ، راہ گذر اور شاخسار کے نام شامل ہیں۔عاشق حسین بٹالوی، پاکستانی کنیکشنز، برمنگھم برطانیہ

 تصانیف 
 اقبال کے آخری دو سال
 اقبال اور تحریک پاکستان
 چند یادیں چند تاثرات(آپ بیتی)
 ہماری قومی جدوجہد (تاریخ)
 سوزِناتمام (افسانے)
 رہگذر (افسانے)
 شاخسار (افسانے)
 مجموعہ عاشق حسین بٹالوی (کلیات / تاریخ اور افسانہ)
 اقبالیات 
عاشق حسین بٹالوی ۔ نامور مؤرخ‘ افسانہ نگار اور تحریکِ پاکستان کے کارکن۔ آپ نے کئی کتب تحریر کیں جن میں اقبالیات پر آپ کی کتاب ’اقبال کے آخری دو سال‘ مقبولِ عام ہے۔ بقول عاشق حسین بٹالوی اس کتاب کے لکھنے کی ترغیب چراغ حسن حسرت نے دلائی تھی کیونکہ اقبالیات کے بہت سے موضوعات پر کام ہو چکا تھا اور یہ زمانہ ایسا تھا جب علامہ اقبال آل انڈیا مسلم لیگ پنجاب کے صدر تھے اور خود عاشق حسین بٹالوی بھی مسلم لیگ کا حصہ تھے۔
(تحریر و تحقیق: میاں ساجد علی‘ علامہ اقبال سٹمپ سوسائٹی)

 اعزازات 
 1967ء - صدارتی تمغا برائے حسن کارکردگی حکومت پاکستان

 وفات 
ڈاکٹر عاشق حسین بٹالوی 17 جولائی 1989ء کو لندن، برطانیہ میں وفات پاگئے۔ وہ لاہور میں ماڈل ٹاؤن کے قبرستان میں سپردِ خاک ہیں۔

 حوالہ جات 

زمرہ:1903ء کی پیدائشیں
زمرہ:1989ء کی وفیات
زمرہ:پاکستانی افسانہ نگار
زمرہ:پاکستانی مسلم شخصیات
زمرہ:پاکستانی مورخین
زمرہ:لاہور کے مصنفین
زمرہ:ماہرین اقبالیات